**ΚΕΦΑΛΑΙΟ 1ο: Η ΕΙΔΗΣΗ ΚΑΙ ΤΟ ΣΧΟΛΙΟ**

# «ΤΟ ΓΕΓΟΝΟΣ ΚΑΙ ΤΟ ΣΧΟΛΙΟ ΣΤΗΝ ΕΙΔΗΣΗ»

Στη δημοσιογραφία διακρίνουμε δύο βασικούς τομείς:

Την **ειδησεογραφία**, που ασχολείται με την αναγραφή ειδήσεων, δηλ. ανακοινώνει τα γεγονότα που ενδιαφέρουν τον άνθρωπο & επηρεάζουν τη ζωή του

Την **ερμηνευτική δημοσιογραφία** (άρθρο, σχόλιο, χρονογράφημα, γελοιογραφία), που ερμηνεύει & σχολιάζει τα γεγονότα-ειδήσεις.

Αυτό που έχει σημασία για τον αναγνώστη είναι να μπορεί να διακρίνει **το σχόλιο**, δηλ. το καθαρά υποκειμενικό στοιχείο, από **το γεγονός**, δηλ. το αντικειμενικό περιεχόμενο της είδησης.

* Μια πληροφορία που παρουσιάζεται ως γεγονός σημαίνει ότι έχει εξακριβωθεί, ότι υπάρχουν αδιάσειστα στοιχεία που την αποδεικνύουν & επομένως τη δεχόμαστε ανεπιφύλαχτα.
* Αντίθετα, μια πληροφορία που αποτελεί το σχόλιο, την ερμηνεία του δημοσιογράφου για το γεγονός, τη δεχόμαστε με κάποια επιφύλαξη, γιατί μετά από έλεγχο μπορεί να αποδειχτεί σωστή/λανθασμένη.

# ΠΡΟΒΟΛΗ ΚΑΙ ΔΙΑΦΟΡΟΠΟΙΗΣΗ ΤΗΣ ΕΙΔΗΣΗΣ

Το σχόλιο είναι καθαρά υποκειμενικό στοιχείο σε μια είδηση.

Δε σημαίνει ότι οι ειδήσεις που καταγράφουν ένα γεγονός χωρίς να το σχολιάζουν είναι απαλλαγμένες από το υποκειμενικό στοιχείο. π.χ. η είδηση για απαγορεύσεις που επέβαλε το δικτατορικό καθεστώς μιας χώρας στα μέσα ενημέρωσης μπορεί να προβληθεί περισσότερο ή λιγότερο στις διάφορες εφημερίδες με τον τίτλο, την έκταση της, την τοποθέτησή της στη σελιδοποίηση του εντύπου, ενώ μπορεί να μην παρουσιαστεί καθόλου σε μια εφημερίδα

Η δημοσιογραφική είδηση είναι ένα είδος επικοινωνίας με μέσο το γραπτό λόγο.

Ο πομπός (δημοσιογράφος) εκπέμπει ένα μήνυμα (είδηση), αλλά αυτό δε γίνεται απόλυτα & κατά τον ίδιο ακριβώς τρόπο αντιληπτό από όλους τους δέκτες (αναγνώστες), αφού είναι φυσικό όλοι οι δέκτες να μην έχουν τις ίδιες γνώσεις & τα ίδια βιώματα γύρω από το θέμα.

**Εξωγλωσσικό πλαίσιο**= η γνώση του κόσμου που είναι απαραίτητη για την ερμηνεία του μηνύματος

**Γλωσσικό πλαίσιο**= το τμήμα του λόγου μέσα στο οποίο εμφανίζεται ένα γλωσσικό στοιχείο.

# ΠΑΡΕΜΒΟΛΗ ΞΕΝΟΥ ΣΧΟΛΙΟΥ ΣΤΗΝ ΕΙΔΗΣΗ

Πολλές φορές ο δημοσιογράφος, ενώ δεν εκφράζει την άποψή του για το γεγονός, περιλαμβάνει στην είδησή του σο σχόλιο που έκανε για το γεγονός κάποιο άλλο πρόσωπο χρησιμοποιώντας σημεία στίξης ή ειδικές εκφράσεις.

# ΔΙΑΠΛΟΚΗ ΤΟΥ ΓΕΓΟΝΟΤΟΣ ΜΕ ΤΟ ΣΧΟΛΙΟ ΣΤΗΝ ΕΙΔΗΣΗ

Το σχόλιο του δημοσιογράφου ορισμένες φορές συνυφαίνεται με την ανακοίνωση του γεγονότος, πράγμα που μπορεί να παραπλανήσει τον αναγνώστη & να θεωρήσει τη γνώμη του δημοσιογράφου ως εξακριβωμένο γεγονός.

Αυτό βέβαια δε σημαίνει ότι τα σχόλια που εμπεριέχονται σε μια είδηση έχουν οπωσδήποτε αρνητικά αποτελέσματα. Αντίθετα όταν ο δημοσιογράφος παραθέτει τις διάφορες ερμηνείες που υπάρχουν & εκφράζει τη δική του γνώμη μετρό που όλοι να αντιλαμβάνονται ότι είναι προσωπική, φωτίζει το γεγονός & εξυπηρετεί την αλήθεια.

|  |  |
| --- | --- |
| Γεγονός | Συντελεσμένη πράξη Πράγμα βέβαιοΔεδομένο Τετελεσμένο γεγονός |
| Σχόλιο | Σύντομη ερμηνεία λέξεων Κρίσεις για γεγονότα ή πράξεις |